CELEX: 62018TA0078
Language: sl
Date: 2018-11-22 00:00:00
Title: Zadeva T-78/18: Sodba Splošnega sodišča z dne 22. novembra 2018 – AB Mauri Italy/EUIPO – Lesaffre (FERMIN) (Znamka Evropske unije – Postopek z ugovorom – Prijava besedne znamke Evropske unije FERMIN – Prejšnje besedne mednarodne znamke in znamke Benelux FERMIPAN – Relativni razlog za zavrnitev – Člen 8(1)(b) Uredbe 2017/1001)

4.2.2019   
            
            
               SL
            
            
               Uradni list Evropske unije
            
            
               C 44/47
            
         
      Sodba Splošnega sodišča z dne 22. novembra 2018 – AB Mauri Italy/EUIPO – Lesaffre (FERMIN)
      (Zadeva T-78/18) (1)
      
      ((Znamka Evropske unije - Postopek z ugovorom - Prijava besedne znamke Evropske unije FERMIN - Prejšnje besedne mednarodne znamke in znamke Benelux FERMIPAN - Relativni razlog za zavrnitev - Člen 8(1)(b) Uredbe 2017/1001))
      (2019/C 44/59)
      Jezik postopka: angleščina
      
         Stranke
      
      
         Tožeča stranka: AB Mauri Italy SpA (Casteggio, Italija) (zastopnika: B. Brandreth, odvetnik, in G. Hussey, solicitor)
      
         Tožena stranka: Urad Evropske unije za intelektualno lastnino (zastopnici: S. Bonne in D. Walicka, agentki)
      
         Druga stranka pred odborom za pritožbe, intervenientka v postopku pred Splošnim sodiščem: Lesaffre et Cie (Pariz, Francija)
      
         Predmet
      
      Tožba zoper odločbo četrtega odbora za pritožbo pri EUIPO z dne 4. decembra 2017 (združeni zadevi R 2027/2016-4 in R 2254/2016-4) v zvezi s postopkom z ugovorom med AB Mauri Italy in Lesaffre et Cie.
      
         Izrek
      
      
                  1.
               
               
                  Odločba četrtega odbora za pritožbe pri EUIPO z dne 4. decembra 2017 (združeni zadevi R 2027/2016-4 in R 2254/2016-4) se razveljavi v delu, v katerem je z njo zaradi neobstoja podobnosti z „kvasovkami“ iz razreda 30 zavrnilo ugovor zoper registracijo besedne znamke FERMIN glede nekaterih proizvodov iz istega razreda, in sicer „mešanice za izdelavo pekovskih izdelkov; mešanice za izdelke iz kruha (za uporabo pripravljene mešanice za izdelavo kruha); pripravki na osnovi kvasa za izdelavo peciva in testa za pico“.
               
            
                  2.
               
               
                  Tožba se v preostalem zavrne.
               
            
                  3.
               
               
                  EUIPO poleg svojih stroškov nosi stroške, ki jih je priglasila AB Mauri Italy SpA.
               
            
         (1)  UL C 112, 26.3.2018.